Povijest i kultura starog Egipta - sadržaji pojedinih kolokvija

1. kolokvij:
povijesno nazivlje starog Egipta, administrativna područja i administracija, povijesni izvori staroegipatske povijesti (staroegipatski, grčki i rimski izvori), kronologija, staroegipatska godina, uloga faraona (obavezno naučiti osnovne vrste povijesnih kruna i što one simboliziraju), društveni slojevi i njihova uloga, položaj i uloga žene u egipatskom društvu , nastambe, prehrana i piće, zabava, gospodarstvo, upotreba novca, obrazovanje i znanost.
Uz 20 kratkih općih pitanja trebat će te prepoznati što prikazuju 3 slike vezanih uz gore navedene sadržaje.
2. kolokvij: Povijest i kultura starog Egipta od prapovijesti do kraja I. međurazdoblja
- povijest,
- pogrebni običaji i religija,
- arhitektura,
- umjetnost i književnost (Himna kanibala, autobiografski tekstovi, književna djela Starog kraljevstva i I. međurazdoblja, Tekstovi piramida),
- lokaliteti i arheološka istraživanja (naučiti Petrieja, Masperoa, Mariettea, braću Brugsch, Reisnera, Emerija, Kaisera i Hendrickxa).
6 slika (17. pitanje - 6 bodova) naučiti najznačajnije spomenike preddinastijskog razdoblja, arhajskog perioda i Starog kraljevstva: grobnice (grobnica 100, grobnica Uj, piramide Đosera, Snofrua, Khufua, Kafre, Menkaure, Unasa, grobnica Hetefereš), skulpture (Khasekham, Đoser, Khufu, Kafra, Menkaura, Rahotep i Nofret, "Pisar", Pepi II.), likovni prikazi (glave toljage kralja Narmera i Škorpiona, pločica kralja Dena, steta Đeta, "Guske iz Meiduma").
- slijepa karta – naučiti položaj slijedećih lokaliteta: Buto, Maadi, Tell el-Farkha, Abusir, Giza, Sakara, Dahšur, Meidum, Heliopol, Memfis, Hierakonpol, Badari, Abusir, Tanis, Nagada te morate znati odrediti položaj Gornjeg i Donjeg Egipta.
3. kolokvij: Povijest i kultura starog Egipta od XI. do XX. dinastije
- osnovni vladari i karakteristike njihove u razdoblju
- arhitektura (piramide, grobnice, hramovi)
- umjetnost i književnost (glavna književna djela ovog razdoblja - pripovijesti, religijski tekstovi, himne, pjesme, djela koja slave vladare itd.) perioda od XI. do XX. dinastije. Naučiti Khetija, Pentaura i Amenhotepa IV. kao autore književnih djela.
- religijska shvaćanja i načine ukopa u razdoblju od XI. do XX. dinastije (glavni lokaliteti: Deir el-Bahri, Beni Hasan, Hawara, Lišta, Dra abu el-Naga, Dolina kraljeva, Dolina kraljica, Sakara, Avaris).
- slijepa karta – naučiti položaj slijedećih gradova i lokaliteta: Tell el-Amarna (Akhenaton), Avaris (Tell el-Dab'a), Lišt, Memfis, Beni Hasan, Teba i njena okolica, Abu Simbel, Hawara, Piramese
- slikovni prikazi: glavne piramide vladara XI. i XII. dinastije, hram Mentuhotepa II., prikazi iz grobnica u Beni Hasanu, makete, skulpture glavnih faraona i kraljica, hramovi Novog kraljevstva (Luksor, Karnak, Memnonovi kolosi, Deir el-Bahri, Medinet Habu, Abu Simbel, Ramezej), Dolina kraljeva, grobnica Nefertari, DB320, grobnica Tutanakhamuna i nalazi iz grobnice.
- najvažnija arheološka otkrića (tko i kada je otkrio te što je otkriveno): makete iz Mekerine grobnice, grobnica DB320, grobnica Tutankhamuna, Nefertitina bista.
4. kolokvij: Povijest i kultura Egipta od XXI. dinastije do sredine 7. stoljeća:
- slijepa karta – naučiti položaj slijedećih gradova: Aleksandrija, Bubastis, Herakleopol, Hermopol Veliki, Memfis, Mendes, Neukratij, Peluzij, Tanis, Teba, Sais.
- slikovni prikazi: Kleopatra VII., Gaj Julije Cezar, Darije I., Fajumski portreti, Svjetionik u Aleksandriji
- povijest istraživanja: taniska nekropola (P. Montet), dešifriranje hijeroglifa (T. Young, J. F. Champollion), Kamen iz Rozete
- jezik i pismo: demotski jezik i pismo, koptski jezik i pismo, grčki i latinski jezik
- bitke: bitka kod Karkemiša (605. g. pr. Kr.), bitka kod Rafije (217. g. pr. Kr.), bitka kod Akcija (31. g. pr. Kr.), bitka kod Babilona u Egiptu (640.)
- ratovi i osvajanja te razne godine: Šešonk I. - pohod na Izrael (925. g. pr. Kr.), ratovi s Asircima konac 8. i prva polovica 7. st. pr. Kr., rat Neka II. i Nebukadnezara (bitka kod Karkemiša), perzijsko osvajanje Egipta (525. g. pr. Kr.), oslobađanje Egipta od perzijske vlasti (404. g. pr. Kr. i 332. g. pr. Kr.), Seleukidski ratovi (3. i 2. st. pr. Kr.), Aleksandrijski rat (48./47. g. pr. Kr.), rimsko osvajanje Egipta, postanak države Meroje, Sasanidi i njihova vlast u Egiptu (616./617. - 629.), arapsko osvajanje Egipta (639. - 645.)
Osnovne karakteristike perzijske, rimske i bizantske uprave Egiptom.
Važnost Aleksandrije kao znanstvenog i kulturnog središta.
Vladari: Šešonk I., Asurbanipal, Psametik I., Neko II., Nebukadnezar, Psametik III., Kambiz, Aleksandar Veliki, Ptolemej I.-VIII., Kleopatra VII., Gaj Julije Cezar, Marko Antonije, Oktavijan (August), Dioklecijan, Teodozije I.
Broj stanovnika Egipta početkom rimske vladavine, broj stanovnika koncem 6. st., razlog pada stanovnika.
5. kolokvij: Vjera i pogrebni običaji starog Egipta
- pregled bogova (naučiti prepoznati njihov izgled, područje djelovanja)
- vjerskih tekstova (Tekstovi piramida, Tekstovi sarkofaga, Knjige mrtvih)
- mumifikacija
- način ukopa i vrste grobnica (od razdoblja Nagade do bizantskog razdoblja - tablice u knjizi)
- proučite najvažnije lokalitete od preddinastijskog do grčko-rimskog razdoblja na kojima su vršeni ukopi, oznake grobnica na području Tebe, istraživače grobnica arhajskog razdoblja (Hierakonopol, Abidos, Sakara), piramide Starog i Srednjeg kraljevstva, vrste grobnica Srednjeg i Novog kraljevstva, hibridne grobnice helenističkog razdoblja (Tuna el-Gebel, Aleksandrija) i "Fajumske portrete" (lokalitet, istraživač).
važni pojmovi: ba, ka, amuleti (broj/vrste), kanope (vrste), stele, sarkofazi

